**ΓΝΩΣΤΟΠΟΙΗΣΗ**

Το Τμήμα Περιφερειακής και Οικονομικής Ανάπτυξης (Π.Ο.Α.) του Γεωπονικού Πανεπιστημίου Αθηνών (Γ.Π.Α.) μετά από απόφαση γενικής συνέλευσης) γνωστοποιεί ότι προτίθεται να προκηρύξει θέσεις υποψήφιων διδακτόρων **την περίοδο 15-31 Ιουλίου 2022**, στα κάτωθι αντικείμενα:

* Οικονομική αξιολόγηση περιβαλλοντικών-ενεργειακών προτιμήσεων στον τουρισμό,
* Το σύνδρομο επαγγελματικής εξουθένωσης (burn-out) σε διακεκριμένους κλάδους της οικονομίας,
* Οικονομία και Πολιτισμός (γενικά),
* Οικονομική αξιολόγηση αρχαιολογικών και πολιτιστικών χώρων,
* Τουριστική Ανάπτυξη (γενικά)
* Εθελοντισμός και Τουριστική Ανάπτυξη
* Περιφερειακή ανάπτυξη (Regional development),
* Αστική ανάπτυξη (Urban development), Χωρική οικονομική ανθεκτικότητα (Spatial economic resilience), Χωρικά δίκτυα (Spatial networks),
* Τουριστικό Μάρκετινγκ,
* Οικονομικά της Υγείας,
* Οικονομικά της Ευτυχίας,
* Οικονομία και Διαφθορά

Οι υποψήφιοι που έχουν τα τυπικά και ουσιαστικά προσόντα εκπόνησης διδακτορικής διατριβής, τον ζήλο και το ερευνητικό ενδιαφέρον για τα ανωτέρω αντικείμενα, μπορούν να υποβάλλουν την αίτηση και τον πλήρη φάκελό τους **την περίοδο από 15-31 Ιουλίου 2022.**

**Η παρούσα γνωστοποίηση ΔΕΝ αποτελεί προκήρυξη, αλλά μόνο απλή γνωστοποίηση πρόθεσης του τμήματος, ώστε να έχουν οι υποψήφιοι τον απαραίτητο χρόνο προετοιμασίας ερευνητικών προτάσεων και σχετικών φακέλων υποψηφιότητας. Η παρούσα γνωστοποίηση δεν αποτελεί καμία δέσμευση για το τμήμα.**

**ΕΠΙΠΛΕΟΝ ΠΛΗΡΟΦΟΡΙΕΣ**

Ο ενδιαφερόμενος υποψήφιος θα πρέπει:

α) να είναι απόφοιτος συναφούς αντικειμένου με το ΠΟΑ πρώτου πτυχίου (κοινωνικών επιστημών) ή και θετικών επιστημών

β) να διαθέτει Δίπλωμα Μεταπτυχιακών Σπουδών Α.Ε.Ι. της ημεδαπής ή αναγνωρισμένου ως ομοταγούς Ιδρύματος της αλλοδαπής, ή ενιαίου και αδιάσπαστου τίτλου σπουδών μεταπτυχιακού επιπέδου, στα γνωστικά αντικείμενα έρευνας και διδασκαλίας του τΠΟΑ ή τα πλέον συγγενή με αυτά (με βαθμό τουλάχιστον λίαν καλώς).

γ) να διαθέτει αποδεικτικό τουλάχιστον καλής γνώσης (Β1) της αγγλικής γλώσσας.

**Οι αιτήσεις που θα υποβληθούν μετά την προκήρυξη (δηλ. 15-31 Ιουλίου 2022) πρέπει να συνοδεύονται από τα ακόλουθα δικαιολογητικά:**

1. Ερευνητική πρόταση διδακτορικής διατριβής, η οποία θα πρέπει να περιλαμβάνει τα εξής: *(α) Τίτλος, θεματική περιοχή, λέξεις κλειδιά, (β) συνοπτική περιγραφή του προτεινόμενου θέματος και ανασκόπηση της σχετικής πρόσφατης σχετικής βιβλιογραφίας, (γ) τεκμηρίωση της συνεισφοράς στην επιστήμη, καθώς και της ερευνητικής πρωτοτυπίας της προτεινόμενης διατριβής, (δ) βασική στόχευση, επιμέρους στόχοι, και αρχικά ερευνητικά ερωτήματα της προτεινόμενης διδακτορικής διατριβής, (ε) προτεινόμενη μεθοδολογία έρευνας, (στ) τεκμηρίωση συνάφειας ή συνέργειας του προτεινόμενου θέματος με το γνωστικό αντικείμενο του Τμήματος, (ζ) βιβλιογραφικές αναφορές που εμφανίζονται στην ερευνητική πρόταση της διδακτορικής διατριβής*.
2. Αναλυτικό βιογραφικό σημείωμα,
3. Αντίγραφο πτυχίου ή διπλώματος Α.Ε.Ι. της ημεδαπής ή αναγνωρισμένου ως ισότιμου της αλλοδαπής και αναλυτική βαθμολογία σπουδών,
4. Αντίγραφο διπλώματος μεταπτυχιακών σπουδών Α.Ε.Ι. της ημεδαπής ή αναγνωρισμένου ως ισότιμου της αλλοδαπής και αναλυτική βαθμολογία σπουδών,
5. Αποδεικτικό τουλάχιστον καλής γνώσης της αγγλικής γλώσσας.
6. Δύο (2) συστατικές επιστολές από μέλη Δ.Ε.Π. των Α.Ε.Ι. της χώρας ή καθηγητές της αλλοδαπής, σε φάκελο κλειστό από τον συστήνοντα ή με ηλεκτρονική αποστολή στο email της γραμματείας του τ ΠΟΑ (spoa@aua.gr),
7. Υπεύθυνη δήλωση, στην οποία ο υποψήφιος δηλώνει ότι δεν έχει γίνει δεκτός για εκπόνηση Διδακτορικής Διατριβής σε άλλο Α.Ε.Ι. στην Ελλάδα ή το εξωτερικό (θεωρημένο το γνήσιο της υπογραφής ή από το opengov).

*Πληροφορίες*:

Γραμματεία τΠΟΑ: τηλ. 2265072268, e-mail: spoa@aua.gr

Αν. Καθηγήτρια Α. Μενεγάκη (Διευθύντρια Διδακτορικών Σπουδών): amenegaki@aua.gr